«Real» yarimhimoyachisi Iskoning instagramdagi sahifasida «Barselona» brendi asosida ishlab chiqarilayotgan chips iste’mol qilayotgani ko‘rinib qolgan rasm joylashtirdi. Obunachilarning bunga keskin munosabatidan so‘ng u suratni almashtirishga majbur bo‘ldi. «Men «Barselona»ga o‘tishni umuman rejalashtirayotganim yo‘q! Surat biz ularni xuddi chipslar kabi chaynab tashlashimizni anglatadi! Aytgancha men ularni ta’mini ham tatib ko‘rganim yo‘q. Shunchaki do‘stlarim men uchun kichik muammoni o‘ylab topishni istashgan», – deb yozgan Isko o‘z tvitterida. Eslatib o‘tamiz, oldinroq «Barselona» Iskoni jamoa taklif etishni rejalashtirayotgani haqida xabarlar tarqalgandi.